***Age of Empires II: The Age of Kings*** er et sanntids strategispill for PC, med handlingen lagt til middelalderen. Det ble utgitt i 1999, og er det andre spillet i *Age of Empires*-serien produsert av Ensemble Studios, og utgitt ut av Microsoft. I spillet kan man kontrollere folkeslag (sivilisasjoner) som hadde sin storhetstid i middelalderen, deriblant britene, franskmennene og japanerne.

På grunn av den store kommersielle suksessen ble dette spillet etter hvert fulgt opp med en tilleggspakke: *Age of Empires II: The Conquerors*, som blant annet inneholder flere sivilisasjoner. Blant disse finnes koreanerne og spanjolene.

Spilleren må bygge byer, samle ressurser, og skape en hær for å beseire motstandere og erobre rivaliserende byer og imperier. Hver gang spilleren kommer videre til en ny tidsalder får man tilgang til andre enheter og teknologier. Men spilleren må først bygge forskjellige bygninger fra sin nåværende tidsalder, og deretter betale enkelte ressurser - vanligvis mat og gull. Landsbyboere brukes til å samle ressurser, som blant annet kan brukes til å trene opp enheter, bygge nye bygninger og teknologi. Spillet tilbyr fire typer ressurser: mat, tre, gull og stein. Mat oppnås ved å jakte på dyr, samle bær, drive med husdyr, oppdrett eller fiske fra båter. Tre samles ved å hugge trær. Gull hentes fra enten gullgruver, handel eller samle relikvier fra kloster. Stein samles fra stein-gruver.

Landsbyboere krever også forskjellige bygninger (for eksempel gruve-leir eller wn mølle) hvor de kan lagre samlede ressurser. Hver sivilisasjon kan kjøpe forskjellige oppgraderinger som øker frekvensen av å samle disse ressursene. Spillere kan også skape en markedsplass for handel, for å bytte til andre ressurser. Markedsprisene kan svinge ved hver transaksjon. Spillet inneholder også historisk baserte kamper, deriblant Djengis Khans invasjon av Eurasia, Fredrik I av Det tysk-romerske rike sine kamper, eller Saladin sine konflikter.

Spillet inkluderer også forskjellige militære enheter, blant annet infanteri, bueskyttere, kavaleri, og marine-enheter. Sivilisasjonene har forskjellige styrker og svakheter med hensyn til økonomi, teknologi og kamp. Når spilleren når en høyere tidsalderen, kan spilleren også bygge et «Wonder», en kostbar ikke-militær bygning. I mange spill-moduser er et slikt «Wonder» en mulighet for spilleren å seire i hele spillet, med mindre hele bygningen blir ødelagt innenfor en viss tidsramme. Hver sivilisasjon inneholder også en form for landemerke som er unikt for den historiske kulturen.

Referanser
----------

1. 1 2   Redump.org[Hentet fra Wikidata]
2. ↑  .
3. 1 2  «Age of Empires 2: Designer Diary». *archive.is*. 3. januar 2013. Arkivert fra originalen 3. januar 2013. Besøkt 4. februar 2017.
4. ↑  «Complete List of Games and History of the Age of Empires series». *Lifewire*. Besøkt 4. februar 2017.
5. 1 2  «Age of Empires series». *MobyGames*. Besøkt 4. februar 2017.
6. 1 2  «Age of Empires II: The Conquerors for Windows (2000) - MobyGames». *MobyGames*. Besøkt 4. februar 2017.

Eksterne lenker
---------------

* (en) *Age of Empires II: The Age of Kings* hos MobyGames Rediger på Wikidata

* (en) *Age of Empires II: The Age of Kings* på Metacritic Rediger på Wikidata

* (en) *Age of Empires II: The Age of Kings* på Internet Movie Database Rediger på Wikidata

* (en) *Age of Empires II: The Age of Kings* hos Giant Bomb Rediger på Wikidata

* (en) *Age of Empires II: The Age of Kings* hos GameSpot Rediger på Wikidata

* (en) *Age of Empires II: The Age of Kings* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |

Portal: Videospill